Stanovisko Komisie podľa článku 251 ods. 2 podods. 3 písm. c) Zmluvy o ES k zmenám a doplneniam Európskeho parlamentu k spoločnej pozícii Rady týkajúcej sa návrhu smernice Európskeho Parlamentu a Rady o zisťovaní rozsahu a zvládaní povodní ktorým sa mení a dopĺňa návrh Komisie podľa článku 250 odsek 2 Zmluvy o ES /* KOM/2007/0294 v konečnom znení - COD 2006/0005 */





[pic] | KOMISIA EURÓPSKYCH SPOLOČENSTIEV | Brusel 25.5.2007 KOM(2007) 294 v konečnom znení 2006/0005 (COD) STANOVISKO KOMISIE podľa článku 251 ods. 2 podods. 3 písm. c) Zmluvy o ES k zmenám a doplneniam Európskeho parlamentu k spoločnej pozícii Rady týkajúcej sa návrhu SMERNICE EURÓPSKEHO PARLAMENTU A RADY o zisťovaní rozsahu a zvládaní povodní KTORÝM SA MENÍ A DOPĹŇA NÁVRH KOMISIEpodľa článku 250 odsek 2 Zmluvy o ES 2006/0005 (COD) STANOVISKO KOMISIEpodľa článku 251 ods. 2 podods. 3 písm. c) Zmluvy o ESk zmenám a doplneniam Európskeho parlamentuk spoločnej pozícii Rady týkajúcej sanávrhu SMERNICE EURÓPSKEHO PARLAMENTU A RADY o zisťovaní rozsahu a zvládaní povodní (Text s významom pre EHP) 1. SÚVISLOSTI Postup - 18. januára 2006 Komisia predložila návrh smernice Európskeho parlamentu a Rady[1] o zisťovaní rozsahu a zvládaní povodní na schválenie v rámci spolurozhodovacieho postupu, tak ako sa stanovuje v článku 251 Zmluvy o ES. - Európsky hospodársky a sociálny výbor vydal svoje stanovisko 17. mája 2006. - Európsky parlament prijal svoju pozíciu v prvom čítaní 13. júna 2006. - Rada prijala svoju spoločnú pozíciu 23. novembra 2006. - Európsky parlament prijal svoju pozíciu v druhom čítaní 25. apríla 2007. Cieľ návrhu Komisie Cieľom návrhu je stanoviť rámec na zisťovanie rozsahu a zvládanie povodňových rizík, aby bolo možné znížiť nepriaznivé následky povodní na zdravie ľudí, životné prostredie, kultúrne dedičstvo a hospodársku činnosť v rámci Spoločenstva. 2. Pripomienky Komisie 2.1. Všeobecné ustanovenia 25. apríla 2007 Európsky parlament prijal 26 zo 69 zmien a doplnení, ktoré boli predložené. 26 zmien a doplnení, ktoré prijal Parlament, bolo súčasťou kompromisnej dohody s Radou. Komisia môže schváliť všetky zmeny a doplnenia v plnom rozsahu. 2.2. Podrobné pripomienky Komisia môže schváliť zmeny a doplnenia 43 až 52 , ktoré sa týkajú odôvodnení, keďže ďalej objasňujú ustanovenia smernice vzťahujúce sa na rámcovú smernicu v oblasti vodného hospodárstva (2000/60/ES) a na úlohu zmeny klímy, správu povodňových území, znečistenie životného prostredia, zásadu solidarity v spoločných povodiach a využívanie najlepších dostupných technológií. Komisia so zreteľom na podstatné ustanovenia schvaľuje zmeny a doplnenia 53 až 69 , keďže sa nimi posilňuje spoločná pozícia: - zváženie povodňového rizika v budúcnosti, súčasťou ktorého je zohľadnenie zmeny klímy, existujúce protipovodňové bariéry a povodňové územia zahrnuté do predbežného posúdenia povodňových rizík a takisto stanovenie roku 2011 ako dátumu na realizáciu tohto posúdenia (zmeny a doplnenia 53 až 58, 66); - požiadavky na mapovanie iných významných zdrojov znečistenia (zmena a doplnenie 59); - plány zvládania povodňových rizík, ktoré sa týkajú spôsobov správy povodňových území a udržateľného využívania pôdy, solidarity a stanovenia priorít (zmeny a doplnenia 60 až 61, 68, 69); - koordináciu s rámcovou smernicou v oblasti vodného hospodárstva (2000/60/ES) (zmeny a doplnenia 62 a 63); - komitologický postup (zmeny a doplnenia 64 a 65) a - zohľadnenie prípadných následkov zmeny klímy v správe Komisie o implementácii (zmena a doplnenie 67). 2.3. Zmenený a doplnený návrh Podľa článku 250 ods. 2 Zmluvy o ES Komisia mení a dopĺňa svoj návrh, ako sa uvádza vyššie. [1] KOM(2006) 15, v konečnom znení (2006/0005 (COD))